Diari Oficial de la Generalitat Valenciana


Sumari del DOGV 9831, del 18-04-2024 (2024/3214)

Edicte de publicació de l'informe ambiental i territorial estratègic relatiu a la modificació puntual del Pla general: «Reserva d'aparcament en les zones de nucli històric i ampliació de centre urbà».
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9831

Data del DOGV
:   18-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3214


Data del document
:   15-04-2024

Organisme emissor
:   Ajuntament de Pinet

Tipus de document
:   Edicte

Descriptors 

:   * administració local
    * pla d'urbanisme

Edicte de publicació de l'informe ambiental i territorial estratègic relatiu a la modificació puntual del Pla general: «Reserva d'aparcament en les zones de nucli històric i ampliació de centre urbà». [2024/3214]  
De conformitat amb l'article 53.7 del DL 1/2021, de 18 de juny, d'aprovació del text refós de la Llei d'ordenació del territori, urbanisme i paisatge (TRLOTUP), el qual establix la publicació en el Diari Oficial de la Generalitat Valenciana de l'informe ambiental i territorial estratègic, es procedix a publicar l'informe ambiental de la modificació puntual de la «Reserva d'aparcament en les zones de nucli històric i ampliació de centre urbà», aprovat per l'òrgan ambiental de l'Ajuntament de Pinet, mitjançant la Resolució núm. 51 de data 27 de març de 2024.  
  
Vist que segons l'article 49.2 del TRLOTUP, en els instruments de planejament urbanístic que afecten exclusivament l'ordenació detallada del sòl urbà, com és el cas del present instrument, l'òrgan ambiental i territorial és l'ajuntament, es transcriu a continuació esta resolució:  
  
  
«A. Fonaments pels quals se sotmet a avaluació ambiental estratègica  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental (LEA), i al dret autonòmic mitjançant el DL 1/2021, de 18 de juny, d'aprovació del text refós de la Llei d'ordenació del territori, urbanisme i paisatge (TRLOTUP).  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Segons el que s'establix en l'article 46 del TRLOTUP, l'òrgan ambiental determinarà si un pla o la seua modificació ha de ser objecte d'avaluació ambiental estratègica simplificada si es determina la inexistència d'efectes significatius sobre el medi ambient, tenint en compte els criteris establits en l'annex VIII, amb consulta prèvia a les administracions públiques afectades i persones interessades.  
B) Document inicial estratègic  
B.1) Documentació aportada  
Mitjançant el Decret de l'Alcaldia núm. 143, de data 04.08.2023, l'òrgan promotor presenta la documentació relativa a l'esborrany de la modificació puntual del Pla general de Pinet: «Reserva d'aparcament en les zones de nucli històric i ampliació de centre urbà», al document inicial estratègic i a la documentació esmentada en l'article 52.2 del Decret legislatiu 1/2021, d'aprovació del text refós de la Llei d'ordenació del territori, urbanisme i paisatge (TRLOTUP), per a l'aplicació del procediment simplificat, sol·licitant l'inici de l'avaluació ambiental i territorial estratègica.  
B.2) Planejament vigent  
L'ordenació urbanística del municipi de Pinet ve definida pel Pla general, aprovat per la Comissió Territorial d'Urbanisme de València, en sessió celebrada el 7 de juliol de 2005. L'acord d'aprovació, juntament amb les ordenances, es van publicar en el Butlletí Oficial de la Província de data 22 de maig de 2008. Este planejament no ha sigut adaptat a la Llei 16/2005, urbanística valenciana, ni a la Llei 5/2014, d'ordenació del territori, urbanisme i paisatge.  
El Pla general no ha sigut objecte de cap modificació fins al moment present.  
C) Consultes efectuades  
Mitjançant resolució de l'òrgan ambiental d'1 de setembre de 2023, s'acorda admetre a tràmit d'avaluació ambiental i territorial estratègica la documentació relativa a la modificació puntual del Pla general de Pinet: «Reserva d'aparcament en les zones de nucli històric i ampliació de centre urbà» i sotmetre-la a consulta del Departament d'Urbanisme de l'Ajuntament.  
El tècnic municipal en data 08.11.2023 emet un informe en què indica que la proposta no tindrà incidència en el model territorial de Pinet, ni tindrà incidència significativa sobre el paisatge, sense ser necessària l'elaboració d'un instrument de paisatge.  
D) Descripció d'alternatives  
Alternativa 0:  
Abast: no modificar el pla general vigent, mantenint l'obligació als carrers que tractem, de disposar una plaça d'aparcament en parcel·la privada. Això suposaria la paralització de les obres de rehabilitació o d'obra nova en els vials afectats per la modificació.  
  
Altres opcions: eliminar, amb caràcter general, l'obligació de disposar una plaça d'aparcament per habitatge en parcel·la privada.  
Alternativa 1:  
Abast: eliminar, amb caràcter general, l'obligació de disposar una plaça d'aparcament per habitatge en parcel·la privada.  
Contingut: en l'expedient hauria d'especificar-se l'obligació de disposar zones d'aparcament pròximes al sòl urbà per a pal·liar en la mesura del possible la manca de places d'aparcament que es generaria. Seria necessari ponderar les conseqüències paisatgístiques, econòmiques i de tota mena d'estes obligacions.  
Altres opcions: descartar la introducció d'innovacions en l'ordenació detallada prevista pel Pla general.  
Alternativa 2:  
Abast: establir, mitjançant dos nous articles de les ordenances, excepcions justificades a l'obligació de disposar una plaça d'aparcament per habitatge, en parcel·la privada, sense altres innovacions en l'ordenació detallada prevista pel Pla general.  
Contingut: es desbloqueja el desenvolupament urbanístic i la renovació de les edificacions en l'àmbit de la modificació, i se'n possibilita el desenvolupament i la renovació.  
E) Possibles efectes sobre el medi ambient  
Totes les alternatives previstes perseguixen el mateix objectiu: desbloquejar el desenvolupament urbanístic de la zona de referència del nucli urbà de Pinet per mitjà de la definició d'excepcions justificades a l'obligació de disposar d'una plaça d'aparcament en parcel·la privada. Els motius en els quals es fonamenta la selecció de l'alternativa 2 són:  
  
- Es facilita la viabilitat de les previsions del planejament en les zones d'ordenació NUH i ACA, carrers Major-Església, Llutxent i Sant Pere, en compliment de les exigències de la legislació urbanística, mitjançant l'exoneració de l'obligació de la dotació d'aparcaments consistent en una plaça per habitatge en parcel·la privada que figura en les fitxes d'ordenació corresponents a estes zones, limitada en tot cas a les parcel·les que donen als viaris esmentats.  
- No es condiciona la temporalitat del desenvolupament urbanístic.  
- No es modifiquen els mecanismes d'equidistribució definits en el Pla general. Es mantenen les «Àrees de repartiment en sòl urbà integrades per: cada solar, o si és el cas, cada parcel·la de destinació privada, juntament amb el sòl dotacional confrontant que li conferix la condició de solar o que calga per a dotar-li d'esta mitjançant la seua urbanització».  
- No s'introduïxen modificacions en l'ordenació detallada del Pla general que necessiten ponderació dels efectes paisatgístics o mediambientals a l'entorn de l'actuació.  
Segons l'esborrany presentat, l'excepció a l'obligació de disposar d'una plaça d'aparcament per habitatge en els carrers indicats es justifica per diversos motius:  
- Els vials en estes zones d'ordenació són estrets i amb forts pendents, tant és així que al carrer de Llutxent hi ha trams en què no s'assolixen els 4 metres d'amplària, i es troba limitada a 5 metres en alguns trams del carrer Major-Església.  
- També cal afegir una altra característica de gran importància en relació amb la modificació que es planteja: les grans diferències de rasants en els carrers esmentats, a més del carrer de Sant Pere. Així, al carrer de l'Església passem de la cota de rasant 356,41 m a 345,59 m, la qual cosa suposa una diferència de rasant de 10,82 m, i això en una distància de tot just 260 m, la qual cosa suposa un pendent mitjà que supera el 4 %.  
  
- El mateix ocorre amb la resta dels vials que estem tractant: al carrer Major, el desnivell és de 6,97 m per a una distància de tot just 90 m, la qual cosa suposa un pendent mitjà pròxim al 8 %. El carrer de Llutxent presenta les mateixes condicions, amb pendent mitjà del 7 %, i el carrer de Sant Pere, amb un pendent mitjà del 5 %.  
Realitzat l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el planejament proposat no presenta afeccions sobre el medi ambient, ja que es manté l'edificació actual, i es regulen únicament els usos en esta edificació sobre els carrers que es concreten en la memòria, situats en el sòl urbà ja consolidat; per tant, l'actuació no incidix en el model territorial.  
  
L'arquitecte municipal, en l'informe de data 08.11.2023, assenyala que l'actuació proposada no tindrà incidència significativa en el paisatge, per no alterar-se la configuració del paisatge respecte al planejament vigent, mentres no es modifiquen usos ni altres condicions paisatgístiques; es manté l'estructura i l'ordenació bàsica en l'àmbit afectat, sense ser necessària l'elaboració d'un instrument de paisatge.  
  
F) Identificació dels efectes possibles sobre el medi ambient  
Analitzada la documentació presentada i el seu objecte, els informes sectorials emesos, revisada la cartografia disponible en el Sistema d'Informació Territorial d'esta conselleria i a la vista dels criteris establits en l'annex VIII del TRLOTUP, es pot determinar que la modificació puntual del Pla general de Pinet: «Reserva d'aparcament en les zones de nucli històric i ampliació de centre urbà», no té efectes significatius sobre el medi ambient.  
G) Proposta d'acord  
Esta actuació es troba entre els casos arreplegats en l'article 46.3 del TRLOTUP i, per tant, l'òrgan ambiental i territorial determinarà si ha de ser objecte d'avaluació ambiental i territorial estratègica simplificada o ordinària, tenint en consideració els criteris de l'annex VIII del text refós esmentat.  
Vist el contingut de l'esborrany i del document inicial estratègic, així com els seus efectes previsibles sobre el medi ambient, es pot concloure que la proposta no produïx cap increment significatiu en el consum de recursos; no suposa, a priori, cap afecció sobre elements del patrimoni natural i cultural, i resulta un instrument pertinent per a la integració de les consideracions ambientals, en concret, les relacionades amb la millora dels objectius de qualitat del teixit urbà. Tenint en compte l'objecte i l'abast de la modificació proposada, es pot preveure que esta no tinga incidència significativa en el paisatge urbà configurat en l'actualitat, perquè la proposta no modifica el caràcter i la percepció del paisatge esmentat.  
Per tant, es pot concloure que el procediment d'avaluació ambiental simplificada és suficient per a determinar que la proposta de modificació puntual no presenta efectes significatius sobre el medi ambient, de conformitat amb els criteris establits en l'annex VIII del TRLOTUP, i serà procedent tramitar-la segons el que s'establix en el capítol III del títol III del llibre I del text refós esmentat.  
D'acord amb el que s'ha exposat, es proposa la resolució següent:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general de Pinet: «Reserva d'aparcament en les zones de nucli històric i ampliació de centre urbà», d'acord amb els criteris de l'annex VIII del TRLOTUP, per no tindre efectes significatius sobre el medi ambient; correspon continuar la tramitació segons la seua normativa sectorial.  
H) Òrgan competent  
Vist que per la Resolució de l'Alcaldia de 4 d'agost de 2023 es delega en José Badenes Mahiques les funcions corresponents a l'òrgan ambiental municipal.  
De conformitat amb el que es disposa en l'article 49.2.a del TRLOTUP, li competix a l'Ajuntament, com a òrgan ambiental municipal, emetre l'informe ambiental i territorial estratègic establit en l'article 53.2.b del TRLOTUP, relatiu a la modificació puntual del Pla general de Pinet: «Reserva d'aparcament en les zones de nucli històric i ampliació de centre urbà».  
  
A la vista de tot el que antecedix, com a òrgan ambiental i territorial estratègic, resolc:  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general de Pinet: «Reserva d'aparcament en les zones de nucli històric i ampliació de centre urbà», per considerar que no té efectes significatius sobre el medi ambient, amb el compliment de les determinacions que s'inclouen en l'informe esmentat.  
  
Segons establix l'article 53.7 del DL 1/2021, d'aprovació del text refós de la Llei d'ordenació del territori, urbanisme i paisatge (TRLOTUP), l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a aprovar el pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Notificar a les persones interessades que contra esta resolució, com que no és un acte definitiu en via administrativa, no es pot interposar cap recurs, fet que no és un inconvenient perquè puguen utilitzar-se els mitjans de defensa que, en el seu dret, es consideren pertinents.»  
  
Pinet, 15 d'abril de 2024.- L'alcalde president: Gonzalo Catalá Mahiques.